Deg tesnedwelt n usenfar, d anelmad i terza temsalt d amezwaru, ɣef waya, d netta s yiman-is ara yebnun tamusni-ines, ad yaki d yiman-is yettaleɣ, ad ittekki deg usileɣ n yimanis. Ad yili d amasay ɣef tmusni-s, meḥsub ad ittekki deg ukraz d ugmar n tmusni-agi, ayagi ad t-yerr ad yizmir ad yessemres tamusni-nni i d-yegmer di kra n tanga ɣer tangiwin nniḍen, neɣ ad tt-yesemres seg uɣerbaz ɣer beṛṛa n uɣerbaz, akka anelmad, ad yizmir ad d-yesnulfu mačči d aɛaned kan ara yettɛanad. Ad yizmir ad as-yekker i kra yernu ad iḥulfu i yiman-is d amasay ɣef kra n wayen ara yexdem.